
1. [bookmark: _Toc47844928][bookmark: _Toc60525482]BENDROSIOS NUOSTATOS

1. Eitminiškių gimnazija (toliau – perkančioji organizacija) numato įsigyti N1 klasės (K1 klasifikacija) krovininį automobilį kaip numatyta techninėje specifikacijoje supaprastintos mažos vertės pirkimo 2 priede.  

      2. Pirkimas vykdomas vadovaujantis Lietuvos Respublikos viešųjų pirkimų įstatymu (toliau vadinama – Viešųjų pirkimų įstatymas), Viešųjų pirkimų tarnybos direktoriaus 2017 m. birželio 28 d. įsakymu Nr. 1S-97 patvirtintu Mažos vertės pirkimų tvarkos aprašu (toliau vadinama – Aprašas), kitais viešuosius pirkimus reglamentuojančiais teisės aktais bei pirkimo dokumentais.
       3. Vartojamos pagrindinės sąvokos, apibrėžtos Viešųjų pirkimų įstatyme ir Apraše.
[bookmark: _Toc47844929][bookmark: _Toc60525483]	4. Konkurso sąlygos paaiškinamos, patikslinamos tiekėjo iniciatyva konkurso sąlygose nustatytu būdu kreipiantis į perkančiąją organizaciją ne vėliau kaip likus dviem darbo dienoms iki pasiūlymo pateikimo termino. Paaiškinimai ir patikslinimai pateikiami per vieną darbo dieną.

1. PIRKIMO OBJEKTAS

 5. Pirkimo objektas – 34144750-0, krovininis automobilis, pagal Bendrąjį viešųjų pirkimų žodynų kodą. 
6. Pirkimo metu planuojama įsigyti krovininį N1 klasės (K1 klasifikacija) pagal  techninėje specifikacijoje (supaprastinto mažos vertės pirkimo 2 priedas). Perkančioji organizacija sutarties laikotarpį perka automobilį, pagal sutartį. Pasiūlymuose nurodytos kainos vertinamos eurais. Į  tiekėjo siūlymo kainą turi būti įskaityti visi mokesčiai ir visos galimos išlaidos. Pirkimo objektas į dalis neskirstomas. Alternatyvių pasiūlymų pateikti tiekėjas negali.
7. Konkurso dalyvis atsako už rūpestingą visų konkurso dokumentų išnagrinėjimą, už patikimos informacijos apie visas sąlygas bei įsipareigojimus, galinčius turėti įtakos pasiūlymo sumai ar pobūdžiui, gavimą. Jei konkurso dalyvis laimi konkursą, nebus priimtas joks reikalavimas pakeisti pasiūlymo sumą arba sąlygas, grindžiamas klaidomis ar praleidimais.
8. Pirkimas vykdomas laikantis lygiateisiškumo, nediskriminavimo, abipusio pripažinimo, skaidrumo. 
9. Perkančiosios organizacijos kontaktinis asmuo Rūta Janulienė, gimnazijos direktoriaus pavaduotoja ūkio reikalams, telefonas/faksas +370642131971, el. paštas ruta.januliene@eitminiskiugimnazija.lt 
10. Perkančioji organizacija nėra pridėtinės vertės mokesčio (toliau vadinama – PVM) mokėtoja. 

1. [bookmark: _Toc47844930][bookmark: _Toc60525484]TIEKĖJŲ KVALIFIKACIJOS REIKALAVIMAI

11. Vadovaujantis Viešųjų pirkimų įstatymo 25 str. 2 d. (kai 47 str. reglamentavimas gali būti netaikomas), tiekėjo kvalifikacija netikrinama, tačiau tiekėjas turi turėti teisę verstis šia veikla.
[bookmark: _Toc47844931][bookmark: _Toc60525485]
1. PASIŪLYMŲ GALIOJIMO UŽTIKRINIMAS

12. Vadovaujantis Viešųjų pirkimų įstatymo 25 str. 2 d. (kai 42 str. reglamentavimas gali būti netaikomas), perkančioji organizacija nereikalauja pasiūlymo galiojimo užtikrinimo.

V. PASIŪLYMŲ RENGIMAS, PATEIKIMAS, KEITIMAS
 
13. Pateikdamas pasiūlymą, tiekėjas sutinka su šiomis pirkimo sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
14. Pasiūlymas turi būti pateikiamas tik elektroninėmis priemonėmis, naudojant CVP IS, pasiekiamoje adresu https://pirkimai.eviesiejipirkimai.lt. Pasiūlymai, pateikti popierinėje formoje arba ne perkančiosios organizacijos nurodytomis elektroninėmis priemonėmis, bus atmesti kaip  neatitinkantys pirkimo dokumentų reikalavimų. Pasiūlymus gali teikti tik CVP IS registruoti tiekėjai (nemokama registracija adresu https://pirkimai.eviesiejipirkimai.lt). Kiekvienas pasiūlyme pridedamas („prisegamas“) dokumentas gali būti (tačiau neprivaloma) pasirašytas saugiu elektroniniu parašu, atitinkančiu Lietuvos Respublikos elektroninio parašo įstatymo nustatytus reikalavimus. Visi dokumentai turi būti pateikti elektronine forma, t. y. tiesiogiai suformuoti elektroninėmis priemonėmis arba pateikiant skaitmenines dokumentų kopijas. Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., pdf, jpg, doc ir kt.).
15. Tiekėjo pasiūlymas bei kita korespondencija pateikiama lietuvių kalba.
16. Tiekėjas savo pasiūlymą privalo parengti pateikdamas reikalingus dokumentus Centrinėje Viešųjų pirkimų informacinėje sistemoje (CVP IS). Pasiūlymą Tiekėjas CVP IS priemonėmis pateikia pagal supaprastinto mažos vertės pirkimo 1 priedo formą.
17. Tiekėjas gali pateikti tik vieną pasiūlymą – individualiai. Jei tiekėjas pateikia daugiau kaip vieną pasiūlymą visi tokie pasiūlymai bus atmesti. 
18. Tiekėjui nėra leidžiama pateikti alternatyvių pasiūlymų, tai yra pasiūlymus, kuriuose siūlomos kitokios pirkimo objekto charakteristikos, sudėtis, apimtis ir/ar būsimos pirkimo sutarties esminės sąlygos (projektas). Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
[bookmark: _GoBack]19. Pasiūlymas turi būti pateiktas iki 2024 m. gruodžio 17 d. tik elektroninėmis priemonėmis, naudojant CVP IS. Tiekėjui CVP IS susirašinėjimo priemonėmis paprašius, perkančioji organizacija CVP IS susirašinėjimo priemonėmis patvirtina, kad tiekėjo pasiūlymas yra gautas ir nurodo gavimo dieną, valandą ir minutę.
20. Pasiūlymą sudaro tiekėjo pateiktų dokumentų elektroninėje formoje ir atsakymų CVP IS priemonėmis visuma:
20.1. užpildyta pasiūlymo forma, parengta pagal pirkimo dokumentų  supaprastintos mažos vertės pirkimo 1 priedo formą. Pateikiamas dokumentas elektroninėje formoje;
20.2. kiti tiekėjo manymu reikalingi dokumentai ar medžiaga pateikiama skenuota elektroninėje formoje.
21. Tiekėjas pasiūlyme turi nurodyti, kokia pasiūlyme pateikta informacija yra konfidenciali. Informacija, kurią viešai skelbti įpareigoja Lietuvos Respublikos įstatymai, negali būti tiekėjo nurodoma kaip konfidenciali.
22. Pasiūlymuose nurodoma paslaugų kaina pateikiama eurais, turi būti išreikšta ir apskaičiuota taip, kaip nurodyta  supaprastintos mažos vertės pirkimo 1 priedo formoje. Apskaičiuojant kainą, turi būti atsižvelgta į  supaprastintos mažos vertės pirkimo 1 priedo formoje nurodytus kiekius, kainos sudėtines dalis, į techninės specifikacijos reikalavimus (supaprastintos mažos vertės pirkimo 2 priedas) ir pan. Į kainą turi būti įskaityti visi mokesčiai ir visos tiekėjo išlaidos (mokėjimo dokumentų pateikimo per informacinę sistemą „E. sąskaita“ kaštai ir kt.). Pateikiama kaina su PVM turi būti pateikta suapvalinta pagal aritmetikos taisykles iki šimtųjų, t. y. du skaičiai po kablelio. 
23. Pasiūlymas galioja jame tiekėjo nurodytą laiką. Pasiūlymas turi galioti ne trumpiau nei 90 dienų. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose. Nustačius, kad pasiūlymo galiojimo terminas yra trumpesnis, nei reikalaujama pirkimo dokumentuose, pirkimo organizatorius perkančiosios organizacijos vardu CVP IS priemonėmis prašo, kad dalyvis per protingą terminą, kurį kiekvienu konkrečiu atveju nustato pirkimo organizatorius, šiuos trūkumus pašalintų. Jei per nustatytą terminą dalyvis nepatikslina (ar netinkamai patikslina) pasiūlymo galiojimo termino laikoma, kad pasiūlymas neatitinka pirkimo dokumentų reikalavimų ir toks pasiūlymas yra atmetamas.
24. Kol nesibaigė pasiūlymų galiojimo laikas, perkančioji organizacija turi teisę prašyti, kad tiekėjai pratęstų jų galiojimą iki konkrečiai nurodyto laiko. Tiekėjas CVP IS priemonėmis tokį prašymą gali atmesti. Tiekėjo, nesutikusio pratęsti pasiūlymo galiojimą, pasiūlymas atmetamas.
25. Perkančioji organizacija turi teisę pratęsti pasiūlymo pateikimo terminą. Apie naują pasiūlymų pateikimo terminą perkančioji organizacija paskelbia CVP IS bei praneša tik CVP IS priemonėmis prie pirkimo prisijungusiems tiekėjams.
26. CVP IS priemonėmis pateiktą pasiūlymą tiekėjas iki nustatyto pasiūlymų pateikimo termino pabaigos gali atsiimti bei pakeisti. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu perkančioji organizacija jį gauna pateiktą CVP IS priemonėmis iki pasiūlymų pateikimo termino pabaigos.


VI. PASIŪLYMŲ NAGRINĖJIMAS IR PASIŪLYMŲ ATMETIMO PRIEŽASTYS

27. Tiekėjų pateiktus pasiūlymus nagrinėja pirkimo organizatorius. Pasiūlymai nagrinėjami ir vertinami konfidencialiai, nedalyvaujant tiekėjams ar jų įgaliotiems atstovams.
28. Pirkimo organizatorius tikrina, ar pasiūlymai atitinka pirkimo dokumentuose nustatytus reikalavimus. Iškilus klausimams dėl pasiūlymų turinio ir Pirkimo organizatoriui CVP IS susirašinėjimo priemonėmis paprašius, tiekėjai privalo per Pirkimo organizatoriaus nurodytą terminą pateikti CVP IS susirašinėjimo priemonėmis papildomus paaiškinimus nekeisdami pasiūlymo esmės. Tiekėjai negali  atlikti jokių pakeitimų, dėl kurių pirkimo dokumentų reikalavimų neatitinkantis pasiūlymas (pasiūlymo turinys) taptų atitinkantis pirkimo dokumentų reikalavimus.
29. Jeigu pateiktame pasiūlyme Pirkimo organizatorius randa pasiūlyme nurodytos kainos apskaičiavimo klaidų, jis privalo CVP IS priemonėmis paprašyti tiekėjų per jo nurodytą terminą ištaisyti pasiūlyme pastebėtas aritmetines klaidas, nekeičiant pasiūlymo kainos. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis. Jei Tiekėjas per Perkančiosios organizacijos nurodytą terminą neištaiso aritmetinių klaidų ar netinkamai ištaiso aritmetines klaidas ir (ar) nepaaiškina ar netinkamai paaiškina pasiūlymą CVP IS priemonėmis, jo pasiūlymas laikomas neatitinkančiu pirkimo dokumentuose nustatytų reikalavimų ir Perkančioji organizacija tokį pasiūlymą atmeta.
30. Tiekėjo pateikto pasiūlymo turinio paaiškinimai, pasiūlyme nurodytų aritmetinių klaidų pataisymai, pateikiami tik CVP IS susirašinėjimo priemonėmis.
31. Pirkimo organizatorius atmeta pasiūlymą, jeigu:
31.1. pasiūlymas neatitiko pirkimo dokumentuose nustatytų reikalavimų (pvz.: tiekėjo pateikta techninė specifikacija neatitinka pirkimo dokumentuose nustatytų reikalavimų; pateiktas CVP IS priemonėmis – pasiūlymas/dokumentai nepasirašyti pirkimo dokumentuose nurodytu būdu), pateiktas alternatyvus pasiūlymas, jei tiekėjas pateikia daugiau kaip vieną pasiūlymą arba ūkio subjektų grupės dalyvis dalyvauja teikiant kelis pasiūlymus, siūlomas pirkimo objektas neatitinka pirkimo objekto aprašymo, pasiūlymas pateiktas popierinėje formoje arba ne perkančiosios organizacijos nurodytomis elektroninėmis priemonėmis ir dėl kitų teisėtų priežasčių, kurios pažeidžia imperatyviąsias Viešųjų pirkimų įstatymo ir pirkimo dokumentų normas;
31.2. tiekėjas Perkančiajai organizacijai prašant per jos nurodytą terminą nepaaiškino (arba netinkamai paaiškino) pasiūlymo nekeičiant jo esmės CVP IS priemonėmis arba paaiškino ne CVP IS priemonėmis, neištaisė ar netinkamai ištaisė aritmetines klaidas, nesutiko pratęsti pasiūlyme nurodyto trumpesnio nei nustatyta pirkimo dokumentuose pasiūlymo galiojimo termino ir dėl kitų teisėtų priežasčių susietų su pirkimu;
31.3. dėl pasiūlytos neįprastai mažos kainos arba dėl pasiūlytos per didelės, perkančiajai organizacijai nepriimtinos kainos;
31.4. tiekėjas pateikė pasiūlyme melagingą informaciją, kurią perkančioji organizacija gali įrodyti bet kokiomis teisėtomis priemonėmis;
31.5. yra kitų pasiūlymo atmetimo aplinkybių, numatytų Viešųjų pirkimų įstatyme ar Apraše.









VII. PASIŪLYMŲ VERTINIMAS

32. Pasiūlymuose nurodytos kainos bus vertinamos eurais.
33. Perkančioji organizacija pasiūlymus vertins (ar pasiūlymo kaina ir kitos Sutarties sąlygos yra priimtinos perkančiajai organizacijai), palygins ir ekonomiškai naudingiausią pasiūlymą iš visų neatmestų pasiūlymų išsirinks pagal mažiausios kainos kriterijų.
34. Perkančioji organizacija, bet kuriuo metu iki sutarties sudarymo, turi teisę nutraukti pirkimą, jeigu atsirado aplinkybių, kurių nebuvo galima numatyti. 
35. Perkančioji organizacija neatsako už viešojo pirkimo dalyvių patirtus nuostolius dėl aplinkybių, susijusių su pirkimo procedūrų nutraukimu.

VIII. PASIŪLYMŲ EILĖ IR SPRENDIMAS DĖL PIRKIMO SUTARTIES
SUDARYMO

36. Išnagrinėjęs, įvertinęs ir palyginęs pateiktus pasiūlymus, Pirkimo organizatorius nustato pasiūlymų eilę. Ekonomiškai naudingiausi pasiūlymai šioje eilėje surašomi kainos mažėjimo tvarka. Jeigu kelių pateiktų pasiūlymų yra vienodas kainos naudingumas, nustatant pasiūlymų eilę pirmesnis į šią eilę įrašomas tiekėjas, kurio pasiūlymas  CVP IS priemonėmis pateiktas anksčiausiai. Eilė nesudaroma, jeigu pasiūlymą pateikė ar, pirkimo procedūrų metu atmetus kitus pasiūlymus, liko vienas tiekėjas.
37. Laimėjusiu pasiūlymas pripažįstamas Viešųjų pirkimų įstatymo, Aprašo bei šių pirkimo dokumentų nustatyta tvarka. Perkančioji organizacija, priėmusi sprendimą dėl laimėjusio pasiūlymo, apie šį sprendimą nedelsdama, praneša kiekvienam pasiūlymą pateikusiam tiekėjui CVP IS susirašinėjimo priemonėmis. Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šių pirkimo dokumentų nuostatas. Tiekėjams, kurių pasiūlymai neįrašyti į šią eilę, kartu su pranešimu apie pasiūlymų eilę pranešama ir apie jų pasiūlymų atmetimo priežastis. Jei bus nuspręsta nesudaryti pirkimo sutarties, minėtame pranešime nurodomos tokio sprendimo priežastys.

IX. GINČŲ, PRETENZIJŲ IR SKUNDŲ NAGRINĖJIMO TVARKA

38.	Tiekėjas, norėdamas iki pirkimo sutarties sudarymo ginčyti perkančiosios organizacijos sprendimus ar veiksmus, pirmiausia turi pateikti pretenziją perkančiajai organizacijai Viešųjų pirkimų įstatymo VII skyriuje nustatyta tvarka. Pretenzija gali būti pateikta paštu, elektroninėmis priemonėmis ar pasirašytinai per kurjerį. Perkančiosios organizacijos sprendimas, priimtas išnagrinėjus tiekėjo pretenziją, gali būti skundžiamas teismui Viešųjų pirkimų įstatymo VII skyriuje nustatyta tvarka.

X. PIRKIMO SUTARTIES SUDARYMO TVARKA

39. Perkančioji organizacija sudaryti pirkimo sutartį siūlo tam dalyviui, kurio pasiūlymas pripažintas laimėjusiu.
40. Pirkimą laimėjęs tiekėjas privalo pasirašyti pirkimo sutartį per perkančiosios organizacijos nurodytą terminą. Pirkimo sutarčiai pasirašyti laikas gali būti nustatomas atskiru pranešimu CVP IS susirašinėjimo priemonėmis arba nurodomas pranešime apie laimėjusį pasiūlymą.
41. Jeigu tiekėjas, kurio pasiūlymas pripažintas laimėjusiu, pranešimu CVP IS susirašinėjimo priemonėmis atsisako sudaryti pirkimo sutartį, iki nurodyto laiko neatvyksta sudaryti pirkimo sutarties, nepateikia pirkimo dokumentuose nustatyto pirkimo sutarties įvykdymo užtikrinimo (kai jo reikalaujama), arba atsisako pirkimo sutartį sudaryti pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju perkančioji organizacija siūlo sudaryti pirkimo sutartį tiekėjui, kurio pasiūlymas pagal patvirtintą pasiūlymų eilę yra pirmas po tiekėjo, atsisakiusio sudaryti pirkimo sutartį.
42. Pirkimo sutarčiai pasirašyti laikas ir vieta gali būti papildomai nustatomi atskiru pranešimu.  

XI. PIRKIMO SUTARTIES SĄLYGOS

43. Perkančioji organizacija pirkimo sutartį siūlys sudaryti tam tiekėjui, kurio pasiūlymas Viešųjų pirkimų įstatymo nustatyta tvarka pripažintas laimėjusiu.
44. Sudaroma pirkimo sutartis atitinka laimėjusio tiekėjo pasiūlymą ir šias konkurso sąlygas.
	  45. Pasikeitus PVM tarifui, kainos bus perskaičiuojamos pagal Lietuvos Respublikos teisės aktais patvirtintą naują PVM tarifą.
  46. Laimėjusio tiekėjo pasiūlymo kaina pirkimo dokumentuose bei pasiūlyme nustatytos pirkimo sąlygos negali būti keičiamos sudarant pirkimo sutartį. 
       47. Sutartis sudaroma 2 (dviejų) metų laikotarpiui. Šalims susitarus ji gali būti pakeista, papildyta arba nutraukta bet kurioje jos vykdymo stadijoje, įforminant tai rašytiniu susitarimu.
  48. Perkančioji organizacija už degalus apmokės pagal gautus atsiskaitymo dokumentus 
(sąskaitą faktūrą) ne vėliau kaip per 30 dienų nuo jų pateikimo dienos.
  49. Perkančioji organizacija, raštu pranešusi tiekėjui, turi teisę vienašališkai nutraukti pirkimo sutartį, jeigu tiekėjas nevykdo savo įsipareigojimų arba vykdo juos kitomis sąlygomis, negu buvo nurodęs savo pasiūlyme. 
50. Pirkimo sutarties sąlygos sutarties galiojimo laikotarpiu negali būti keičiamos.
_________________________________
























